6 sterf in busongeluk | Maroela Media
Die wrak van die bus. (Foto: Verskaf)
Ses mense, onder wie ŉ baba, is Sondag laat in ŉ busongeluk op die R61 tussen Aberdeen en Beaufort-Wes dood.
Charles Bramwell, adjunkdirekteur van provinsiale verkeer in die Oos-Kaap, het aan Maroela Media gesê ŉ bus met 36 insittendes was van Langa in die Wes-Kaap na Elliotdale in die Oos-Kaap onderweg toe die bestuurder van die bus na bewering beheer oor die bus verloor het.
Die bus het omstreeks 23:55 deur ŉ heining geploeg waarna dit omgeslaan het. Ses insittendes het in die voorval omgekom. Drie mans, twee vroue en ŉ baba is onder die sterfgevalle, het Bramwell gesê.
Drie ander insittendes het ernstige beserings in die ongeluk opgedoen en is na die Midlands-hospitaal in Graaff-Reinet gehaas terwyl 21 ander met ligte beserings in die Aberdeen-hospitaal opgeneem is.
Volgens Bramwell het die bus glo teen ŉ hoë spoed gery. Die bestuurder was kort ná die ongeluk skoonveld en dit is nie duidelik of hy al opgespoor kon word nie.
Die presiese omstandighede rakende die voorval word ondersoek.
Aberdeen Beaufort-Wes Busongeluk Oos-Kaap
Kyk na die ongeluks tyd. Die bestuurder was baie moontlik uitgeput en het sekerlik aan die slaap geraak .
Dis HOOG TYD dat die ministerie van Vervoer in SA wakkerskrik rakende die on-aanvaarbare en onverantwoordelike padslagting van onskuldig mense in SA!!! Hou op praat en begin iets doen, want so MAG dit nie aangaan nie! Roekelose bestuurders en bestuurstyle wat insluit die minagting van BASIESE VERKEER-REELS, asook beperkte wetstoepassing, behalwe ‘n groot vertoon tydens vakansie/langnaweek projekte!! Daar moet by die OORSPRONG van die Helse Probleem begin word, en nie probeer word om dit van BO af reg “te dokter/praat” nie. Die SLAGTING ons paaie skreeu ten hemele, maar daar is skynbaar meer kommer dat die plaaslike SOKKER nie op… Lees meer »
Ongelukstoeneel verlaat. Wonder of was hy nie onder die invloed nie.
Ek bly in Bloemfontein en moet ongelukkig gereeld gebruik maak van die busdienste vanaf Kaapstad en weer terug. Ek probeer egter om by die meer bekende name te bly. Nie dat dit baie troos nie, want was dit nie deur die Genade van Bo en deeglik opgeleide busbestuurders nie, sou ons al in a paar ernstige ongelukke gewees het. By n vorige geleentheid (ek praat van skaars twee maande gelede) ontmoet ons bus n aankomende swaarvragmotor in ons baan op pad na Laingburg, besig om n string voertuie verby te steek en dit nogal om n blinde draai! Nodeloos om… Lees meer »
Ek wonder of veiligheidsgordels in busse effens kan help. Het al gehoor daar’s busse oorsee wat hulle geïnstalleer het en in sommige areas is dit glo verpligtend. Interessant dat ons in vliegtuie moet veiligheidsgordels dra maar in busse nie. Tweedens wonder ek of daar verpligte babastoeltjies in busse is. Met ander woorde ouers moet die of ouers bring een saam vir die baba óf die bus moet een voorsien. Babastoeltjies help veral om fatale ongelukke te minimaliseer. Ek het meer as 15 jaar laas bus gery in SA en is nuuskierig oor die veiligheidsmaatreels binne busse. Kan iemand wat weet… Lees meer »